Отчет

За дейността на Народно читалище „Напредък-1927”с.Голям манастир общ. Тунджа обл.Ямбол за 2019г.

Уважаеми читалищни деятели НЧ”Напредък-1927”е единствен културен институт на територията в с.Голям манастир призван да задоволява културните потребности на населението да осигурява достъп до култура и информация нужни за всеки от нас, предлага интернет връзка и е място за социални контакти .Читалището организира празненства,концерти,чествания. Запазва обичаите и традициите на българския народ. За нас е гордост, че разполагаме с една красива и обновена сграда. В читалището има уредена библиотека която,разполага с 6520бр.книги,86 грамофонни плочи и около 40 читатели.Предпоставка за ползотворна и плодотворна работа на читалището е доброто партньорство между читалище,кметство и пенсионерски клуб.

 На 21.01.2019г отпразнувахме деня на родилната помощ както е известен още,като”Бабин ден”-показахме обичаят”Бабуване”.

На 14.02.2019г. бе отпразнуван деня на лозаря,винаря,градинаря. Със зарязването на лозята,благословия за берекет и плодородие. Празникът продължи с дегустация за най-добро вино и ракия. Победителите на вълшебната напитка бяха наградени,а също беше избран цар на виното.

На 24.02.2019г. ЖПФГ взе участие в празника “Джамила” в село Генерал Инзово. Там се представихме с наши две камили. Празникът беше много хубав и получихме парична награда.

На 01.03.2019г. отбелязахме деня на самодееца и посрещането на Баба Марта. Самодейки се събраха и направиха мартеница, която закичиха на дръвче пред читалището ни. Така си пожелахме здраве и късмет.

По-повод националния празник на България 3-ти март организирахме поклонение, и поднесохме венци и цветя пред паметника на загиналите манастирци в освободителните войни. Прозвучаха възрожденски песни и стихотворения изрецитирани от деца на селото ни. Така показахме,че сме горди българи.

На 8-ми март отбелязахме най-женския празник. С викторина, много хора и забавления. Празникът бе отпразнуван в клуба на пенсионера.

На 22-ри март 2019г посрещнахме първа пролет в месността “Църквичката”.

На 16.04.2019г. по случай Тунджанските празници ни гостува Тракийски ансамбъл от гр. Ямбол.

На 28.04.2019г. Възкресение Христово, най-светлия християнски празник направихме изложба с великденски яйца, някой от които бяха украсени от деца на селото. Показахме техники за боядисване от миналото до днес. Също така беше проведен турнир по народни борби. Организатори бяха кметство Голям манастир и Община Тунджа. Събитието събра малки и големи любители на спорта.

На 02.06.2019г. почетохме деня на Ботев- нашият революционер. Пред паметника деца изрецитираха едни от най- известните стихове на поета.

На 09.06.2019г. НЧ”Напредък 1927”се включи активно в организацията и провеждането на Българо-гръцки събор,който се провежда всяка година в месността „Църквичката” и събира хора от близо и далеч. Празника беше много цветен, присъстваха групи от Гърция, с Миладиновци и Генерал Инзово. Нашата фолкорна група даде начало на празника, а завършихме с изпълнения на Тракийски ансамбъл.

На 15.06.2019г. ЖПФГ участва в събора на Света Троица в Тополовград. Там се представихме много добре и получихме отличие грамота и парична награда.

 На 22.06.2019г. по-случай празника на традициите в с.Ген Инзово ЖПФГ село Голям манастир се представи с вкусни ястия и красиви носии,така доказа,че сме успели да съхраним Българския фолклор и традиции.

На 07.07.2019 ЖПФГ при НЧ ‘’Напредък-1927” взе участие в народен фестивал с. Жълтеш общ. Габрово, където получихме грамота.

08.09.2019 ЖПФГ участва в събора на “Дрънчи дупка”с. Мелница. Там получихме грамота и парична награда.

Празника 1-ви ноември деня на народните будители подредихме изложба-презентация с деца на селото като започнахме със създателите на азбуката Кирил и Методий.

21-ноември деня на Християнското семейство отпразнувахме ,като пожелахме вяра, здраве и семеен уют във всеки дом, във всяко българско семейство. Празника мина в сладка раздумка от спомени за деца и внуци в чест на светата Богородица бяха раздадени погачи за здраве. Така пресъздадохме традицията.

 На 24.12.2019.-Рождество Христово мъжката ни коледарска група огласяше селото с хубавите си коледарски песни и благославяше всеки дом за здраве и берекет. Молитвата към бога бе чута във всеки дом.

 Изготвил:

 /П.Петрова/